Young fikk vite at det var Jokeren som i all hemmelighet hadde finansiert all forskningen hennes, fordi han ønsker å produsere en hær av overmenneskelige og kriminelle håndlangere. Men hun hadde nektet å overlevere denne formelen til dem, og derfor måtte Joker tilbake til Arkham for å få tak i all informasjonen han trenger. Quinn løslater også Poison Ivy fra cellen hennes i Arkham. Men Quinn avslører ved et uhell at Jokeren allerede har et produksjonsanlegg for Titan i den botaniske hagen ved Arkham. Batman må derfor reise dit, og får vite at Titan ble produsert av genmodifiserte planter. Midlene for å produsere en motgift eksisterer utelukkende i Killer Croc sitt gjemmested, som ligger i en kloakk.